దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
‘సాక్ష్యం’ టీజర్: హిట్టుకొట్టేలానే ఉంది!
సాయిమాధవ్ బుర్రా మరోసారి తన కలం పవర్ చూపించారు. ఈ సినిమా టీజర్‌లో ప్రధాన ఆకర్షణ సాయిమాధవ్ డైలాగులే అని చెప్పాలి.
Samayam Telugu | Updated:
Apr 18, 2018, 02:26PM IST
‘జయ జానకి నాయక’ సినిమాతో బెల్లకొండ సాయి శ్రీనివాస్ తానేంటో నిరూపించుకున్నాడు. ఈ సినిమాతో పక్కా కమర్షియల్ హీరోగా మారాడు. ఈ క్రమంలో ప్రస్తుతం ‘సాక్ష్యం’ అనే సినిమాలో నటిస్తున్నాడు. ‘లక్ష్యం’, ‘లౌక్యం’ వంటి విజయవంతమైన సినిమాలు తెరకెక్కించిన శ్రీవాస్ ఈ సినిమాకు దర్శకత్వం వహిస్తున్నారు. శ్రీనివాస్ సరసన పూజా హెగ్డే హీరోయిన్‌గా నటిస్తోంది. అభిషేక్ పిక్చర్స్ పతాకంపై అభిషేక్ నామా ఈ చిత్రాన్ని నిర్మిస్తున్నారు. వైవిధ్యభరితమైన యాక్షన్ ఎంటర్‌టైనర్‌గా తెరకెక్కుతున్న ఈ చిత్ర టీజర్‌ను ఈరోజు (ఏప్రిల్ 18న) విడుదల చేశారు.
టీజర్ చూస్తుంటే బెల్లకొండ శ్రీనివాస్ హిట్టుకొట్టేలానే కనిపిస్తున్నాడు. అదిరిపోయే విజువల్స్‌తో, అద్భుతమైన నేపథ్య సంగీతంతో టీజర్ ఆకట్టుకునేలా ఉంది. గత సినిమాలోలానే ‘సాక్ష్యం’లోనూ శ్రీనివాస్ కండలు తిరిగిన బాడీతో ఆకట్టుకుంటున్నాడు. ఇక హీరోయిన్ పూజా హెగ్డే మరో ఆకర్షణ. అయితే సినిమాలో ప్రత్యేకంగా చెప్పుకోవాల్సింది సాయిమాధవ్ బుర్రా డైలాగులు గురించి. ‘గౌతమిపుత్ర శాతకర్ణి’ సినిమాతో సాయిమాధవ్ తానేంటో నిరూపించుకున్నారు. ఇప్పుడు ‘సాక్ష్యం’లో కూడా సాయిమాధవ్ తన కలం పవర్ చూపించారు అనిపిస్తోంది.